31980R3485
L 365/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3485/80 НА СЪВЕТА
от 22 декември 1980 година
за изменение, в резултат на присъединяването на Гърция,на Регламент (ЕИО) № 2782/75 относно производството и търговията с яйца за люпене и пилета от домашни птици, отглеждани в птицеферми
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Акта за присъединяване от 1979 г. и по-специално член 146 от него,
като взе предвид предложението на Комисията,
като има предвид, че присъединяването на Гърция изисква изменение на Регламент (ЕИО) № 2782/75 на Съвета от 29 октомври 1975 г. относно производството и търговията с яйца за люпене и пилета от домашни птици, отглеждани в птицеферми (1),
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2782/75 се изменя както следва:
1.
Член 5, параграф 3 се заменя със следния текст:
„3. Яйцата за люпене се транспортират в абсолютно чисти опаковки, съдържащи само яйца за люпене от един и същ вид, категория и тип домашни птици, с произход от едно и също предприятие и обозначени най-малко с думите: „eggs for hatching“, „rugeaeg“, „Bruteier“, „αυγά προς εκκόλαψιν“, „oeufs à couver“, „uova da cova“ или „broedeieren“.“
2.
Член 6 се заменя със следния текст:
„Член 6
Яйца за люпене от трети страни може да се внасят само ако върху тях е обозначено с букви, с височина поне 3 мм, името на страната на произход и са отпечатани думите: „hatching“, „rugeaeg“, „Brutei“, „προς εκκόλαψιν“, „à couver“, „cova“ или „broedei“. Техните опаковки трябва да съдържат само яйца за люпене от един и същ вид, категория и тип домашни птици от една и съща страна на произход и един и същи изпращач и върху тях трябва да са обозначени най-малко следните данни:
а)
информацията, обозначена върху яйцата;
б)
видът домашни птици, от който произхождат яйцата;
(в)
името или фирмата, или адреса на изпращача.“
Член 2
Настоящият регламент влиза в сила на 1 януари 1981 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 1980 година.